text: мухитдин сражиев (1. 1. 1928 жылы туған, оңтүстік қазақстан облысы, шымкент ауданы) тіл білімі маманы, филология ғылымының кандидаты (1967), доцент (1970). қазмұу-ды бітірген (1950). 1950 1971 жылдары шымкент педучилищесінде алғаш мұғалім, соңынан директор. 1958 жылдан шымкент педагогика институтында оқытушы, доцент болып жұмыс істеп келеді. қазкср ғылым академиясының профессор м. балақаевтың жетекшілігімен "сәкен сейфуллиннің прозалық шығармаларының тілі" деген тақырыпта кандидаттық диссертация қорғады. ғылыми мақалалары негізінен лексикология, көркем шығарма тілі мәселелеріне арналған.